Trehørningen (Oslo)

Trehørningen er et vann i den østlige delen av Nordmarka i Oslo.

Vannet ligger vest for Hakadals verk, og hadde opprinnelig avløp til Hakadalselva/Nitelva som del av Nitelvvassdraget. På begynnelsen av 1900-tallet ble det gjennomført en stor omlegging og regulering av Nordmarksvassdraget for å sikre vanntilførsel til den raskt voksende byen. Trehørningens naturlige avløp ble stengt, og vannet ledet i tunnel til Sølvvika i Helgeren. Vannspeilet lå opprinnelig på 356 moh, men ble hevet 4 meter til 360 moh, og fikk da et areal på 580,8 dekar.

Vannet er lett tilgjengelig via skogsbilvei fra Hakadals verk, og det er både skiløyper og blåmerkede stier i området. Det skal være godt fiske i vannet.

Se også 
 Liste over innsjøer i Oslo

Referanser

Eksterne lenker 
 Dybdekart, Oslo vann-og kloakkvesen, publisert av NVE

Innsjøer i Oslo
Nitelvvassdraget
Nordmarksvassdraget